L 197/66 Az Európai Unió Hivatalos Lapja 2014.7.4. HATÁROZATOK A TANÁCS HATÁROZATA (2014. június 24.) az egyrészről az Európai Unió és tagállamai, másrészről Közép-Amerika közötti társulás létrehozá- sáról szóló megállapodással létrehozott társulási tanácsban a Felek területén oltalom alatt álló egyes földrajzi árujelzők XVIII. mellékletbe történő felvételéről hozandó társulási tanácsi határozattal kapcsolatban képviselendő uniós álláspont kialakításáról (2014/429/EU) AZ EURÓPAI UNIÓ TANÁCSA, tekintettel az Európai Unió működéséről szóló szerződésre és különösen annak 207. cikke (4) bekezdésének első albekez- désére, összefüggésben 218. cikkének (9) bekezdésével, tekintettel az Európai Bizottság javaslatára, mivel: (1) — Az egyrészről az Európai Unió és tagállamai, másrészről Közép-Amerika közötti társulás létrehozásáról szóló megállapodást (") (a továbbiakban: a Megállapodás) 2011. március 22-én parafálták és 2012. június 29-én írták alá. (2) — A Megállapodást, 353. cikkének (4) bekezdése értelmében, Nicaragua, Honduras és Panama tekintetében 2013. augusztus 1-jétől, Salvador és Costa Rica tekintetében 2013. október 1-jétől, Guatemala tekintetében pedig 2013. december 1-jétől ideiglenesen alkalmazzák. (3) — A Megállapodás 353. cikkének (5) bekezdése szerint minden egyes Fél teljesítette a 244. cikkben és a 245. cikk (1) bekezdésének a) és b) pontjában megállapított követelményeket, amelyek a földrajzi árujelzőkre vonatkozó jogszabályok végrehajtására, valamint a megállapodás XVII. mellékletében felsorolt adott földrajzi árujelzők lajst- romozására és oltalmára vonatkoznak. (4 — A Megállapodás 4. cikke társulási tanácsot hoz létre, amely többek között felügyeli a Megállapodás célkitűzéseinek megvalósítását és ellenőrzi annak végrehajtását. (5) — A Megállapodás 245. cikkének (2) bekezdése értelmében a társulási tanács első ülésén elfogad egy határozatot, amellyel a XVIII. mellékletbe (Oltalom alatt álló földrajzi árujelzők) foglalja azokat a XVII. mellékletből (A Felek területén oltalom alatt álló, földrajzi árujelzőként alkalmazandó elnevezéseket tartalmazó lista) származó neveket, amelyeket a Felek illetékes nemzeti vagy regionális hatóságai által lefolytatott sikeres vizsgálatot követően földrajzi árujelzőként oltalomban részesítettek (a továbbiakban: a társulási tanács határozata). (6) — A társulási tanács határozata kiterjed továbbá a Megállapodáshoz csatolt közös nyilatkozatban (Elnevezések, amelyek tekintetében egy, a közép-amerikai Félhez tartozó köztársaságban földrajzi árujelzőként történő lajstro- mozásra irányuló kérelmet nyújtottak be) felsorolt azon közép-amerikai földrajzi árujelzőkre is, amelyeket szár- mazási országukban földrajzi árujelzőként sikeresen lajstromoztak és azt követően az illetékes uniós hatóságok sikeresen megvizsgáltak. (7) — A , Banano de Costa Rica" lajstromozásával kapcsolatban az Unióban felmerült kifogásokat el kell vetni vagy azon okból kifolyólag, mert nem felelnek meg a nyilvános konzultációban meghatározott feltételeknek, vagy azért, mert megfelelnek ugyan, de nem megalapozottak. A nyilvános konzultáció során nem merült fel egyéb kifogás. (8) — Helyénvaló meghatározni a társulási tanácsban a XVIII. mellékletbe felvételre kerülő, oltalom alatt álló földrajzi árujelzőkkel kapcsolatban képviselendő uniós álláspontot. (9) — Az Unió által képviselendő álláspontnak ezért a társulási tanács mellékelt határozattervezetén kell alapulnia, () HLL 346., 2012.12.15., 3. o.